
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Φ.083-170/ΑΣ 10751 (1) 

Αύξηση επιδόματος υπηρεσίας αλλοδαπής του προσωπικού της Πρε¬ 
σβείας Βελιγραδιού. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, 
ΕΞΩΤΕΡΙΚΩΝ ΚΑΙ ΟΙΚΟΝΟΜΙΚΩΝ 

Έχοντας υπόψη: ' 

1. Την παρ. 1 του άρθρου 12 του Ν, 1256/82. 

2. Το άρθρο 25 του Ν. 1884/90. 

3. Την αριθ. Υ1140/1051173/1390/0001/ΦΕΚ 420Β7 
10.7.90 Απόφαση του Πρωθυπουργού και Υπουργού Οικονομικών. 

4. Την υπ’ αριθ. 2014615/1224/0022/8.3.91 (ΦΕΚ 184/Β/ 
27.3.91) όμοια απόφαση, αποφασίζουμε: 

Αυξάνουμε από 1.6.91 το επίδομα υπηρεσίας αλλοδαπής του προ¬ 
σωπικού της Πρεσβείας Βελιγραδιού ως εξής: 

Επίδομα Πρέσβεως το μήνα $ 5.200. 

Κατά τα λοιπά ισχύει η υπό στοιχεία 4 Κοινή Υπουργική Απόφαση. 

Η απόφαση αυτή να δημοσιευθεί στην Εφημερίδα της Κυβερνήσεως, 
με ισχύ από της ημερομηνίας δημοσιεύσεώς της. 

Αθήνα, 22 Μάΐου 1991 

ΟΓ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΞΩΤΕΡΙΚΩΝ 

ΜΙΛΤΙΑΔΗΣ ΕΒΕΡΤ ΑΝΤΟΝΗΣ ΣΑΜΑΡΑΣ 

ΥΦΥΠΟΥΡΓΟΣ ΟΙΚΟΝΟΜΙΚΩΝ 

. Π. ΔΕΛΗΜΗΤΣΟΣ 


Αριθ. 1057854/973/0006Α· (2) 

Σύσταση - Συγκρότηση Σ ϋντονιστιχ ήί Ομάδας Πληροφορικής 
(Σ.Ο.Π.) στο Υπουργείο Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 89 καί 128 του Π.Δ. 284/1988 «Ορ¬ 
γανισμός Υπουργείου Οικονομικών» ΦΕΚ 128/Α’/14.6.1988, όπως 
ισχύει σήμερα. 

2. Τις διατάξεις του άρθρου 69 του Ν. 1943/1991 «Εκσυγχρονι¬ 

σμός της οργάνωσης και λειτουργίας της δημόσιας διοίκησης, αναβάθ¬ 
μιση του προσωπικού της και άλλες συναφείς διατάξεις» ΦΕΚ 50/Α'/ 
11.4.1991. . ' 

3. Το αριθ. ΥΑΠ/Φ. 11.2/20981/7.6.1991 έγγραφο του Υπουρ¬ 
γείου Προεδρίας της Κυβέρνησης, αποφασίζουμε: 

1. Συνιστάται στο Υπουργείο Οικονομικών Συντονιστική Ομάδα 
Πληροφορικής (Σ.Ο.Π.), η οποία συγκροτείται ως εξής: 

α) Τον Γενικό Γραμματέα του Υπουργείου Οικονομικών ως Πρόε¬ 
δρο. ' - , 

β) Τον Ειδικό Γραμματέα του ΚΕΠΥΟ ως μέλος. 

γ) Τον Προϊστάμενο της ΔΙ-Δ/νσης Διοικητικού ως μέλος. 

6) Τον Προϊστάμενο της Δ6-Δ/νσης Οργάνωσης ως μέλος. 

ε) Τον Προϊστάμενο της Δ/νσης Μηχανογράφησης του Ταμείου Πα- 
ρακαταθήκών και Δανείων ως μέλος. 

στ) Τον Προϊστάμενο του τμήματος Μηχανογραφικών Εφαρμογών 
του Μ.Τ.Π.Υ. ως μέλος. 

ζ) Τον Προϊστάμενο της Δ/νσης Διοικητικού της Κτηματικής Εται¬ 
ρείας του Δημοσίου (Κ.Ε.Δ.) ως μέλος. 

η) Ένα Ειδικό επί της Πληροφορικής Επιστήμονα, που ορίζεται από 
το Υπουργείο Προεδρίας της Κυβέρνησης. 

2. "Οταν η ανωτέρω Ομάδα εξετάζει θέματα αρμοδιότητας Γ.Χ.Κ. ή 
Γ.Λ.Κ. ή Γενικής Δ/νσης Τελωνείων θα μετέχουν και οι Προϊστάμενοι 
της Δ.34 - Δ/νσης Προσωπικού και Τεχνικής Υποστήριξης Γ.Χ.Κ. ή 
της Δ.4 - Δ/ναη Προσωπικού Γ.Λ.Κ. ή της Δ3 - Δ/νσης Προσωπικού 
Τελωνείων αντίστοιχα. 

3. Με απόφαση του Προέδρου της Συντονιστικής Ομάδας Πληροφο¬ 
ρικής, μπορεί να παρίστανται κατά περίπτωση και οι προϊστάμενοι των 
οικείων οργανικών μονάδων, θέματα των οποίων συζητούνται. 

4. Σκοπός της Συντονιστικής Ομάδας Πληροφορικής είναι να εξα¬ 
σφαλίζει τον συντονισμό και την εναρμόνιση των δραστηριοτήτων του 
Υπουργείου και των φορέων Πληροφορικής, που λειτουργούν με την 
μορφή Ν.Π.Δ.Δ. ή Ν.Π.Ι.Δ. του Δημόσιου Τομέα και που εξυπηρετούν 
τις ανάγκες του Υπουργείου σε θέματα σχεδιασμού και ανάπτυξης'Πλη- 
ροφορικής με την εκάστοτε κυβερνητική πολιτική. 

5. Οι αρμοδιότητες της Συντονιστικής Ομάδας Πληροφορικής είναι 
οι ακόλουθες: 

α) Καθορίζει τους στόχους, τις προτεραιότητες κάι τον προϋπολογι¬ 
σμό για τα έργα Πληροφορικής του Υπουργείου, καθώς και τις ανάγκες 
σε εξειδικευμένο προσωπικό. / 

β) Εισηγείται σε θέματα που αφορούν μελέτες Πληροφορικής και πα¬ 
ρακολουθεί την υλοποίησή τους. 

γ) Εισηγείται προς την πολιτική ηγεσία του Τπουργείου τα αναγκαία 
μέτρα, που εξασφαλίζουν τον συντονισμό των δραστηριοτήτων των υπη¬ 
ρεσιακών μονάδων του Τπουργείου, με σκοπό την μεγαλύτερη δυνατή 
αξιοποίηση των δυνατοτήτων της Πληροφορικής και παρακολουθεί την 
εφαρμογή τους. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 21 Ιουνίου 1991 

Ο ΥΠΟΥΡΓΟΣ 

ΙΩΑΝΝΗΣ ΠΑΛΑΙΟΚΡΑΣ ΣΑΣ 

-φ- 

Αριθ. 21451 (3) 

Καθορισμός όρων και προϋποθέσεων εγγραφών, μεταγραφών ή αποδε¬ 
σμεύσεων ημεδαπών, (αλλοδαπών ή ομογενών αθλητών, όλων των 
αθλημάτων, εκτός ποδοσφαίρου χρόνος διενέργειας διαδικασία και 
αρμόδια, για την έγκρισή τους όργανα. 

Ο ΥΠΟΥΡΓΟΣ ΠΟΛΙΤΙΣΜΟΥ 

Σύμφωνα με: 

1. Τις διατάξεις: 

α. Του Α.Ν. 397/68 «περί επανασυστάσεως της Γ.Γ.Α. και των αρ¬ 
μοδιοτήτων αυτής». 

β. Του Ν. 75/75 «Περί οργανώσεως του Εξωσχολικού Αθλητισμού 
και ρυθμίσεως συναφών θεμάτων» (άρθρο 20 παρ« 3) όπως τροποποιή¬ 
θηκαν και συμπληρώθηκαν με τους Νόμους 423/76, 665/77 και 
1070/80. 

γ. Του Ν. 1558/85 «Κυβέρνηση και Κυβερνητικά Όργανα». 

2. Την υπ’ αριθ. Τ 1022/20.4.90 (ΦΕΚ 286/Β/20.4.90) από¬ 
φαση του Υπουργού Πολιτισμού «Ανάθεση αρμοδιοτήτων στην Υφυ¬ 
πουργό Πολιτισμού», αποφασίζουμε: 

Καθορίζονται οι όροι και οι προϋποθέσεις εγγραφής, μεταγραφής ή 
αποδέσμευσης αθλητή - για κάθε κλάδο άθλησης, εκτός από το ποδό¬ 
σφαιρο - ως εξής: 

ΚΕΦΑΛΑΙΟ ΠΡΩΤΟ 

Όροι και προϋποθέσεις εγγραφής Έλληνα, αιλλοδαπού 
ή ομογενή αθλητή, σε αθλητικά ερασιτεχνικά σωματεία - 
Δικαιολογητικά · Ακυρότητες - Κυρώσεις 

Άρθρο 1 

Όροι και προϋποθέσεις εγγραφής Έλληνα αθλητή 

Για την αρχική εγγραφή Έλληνα αθλητή, στη δύναμη οποιουδήποτε 
ερασιτεχνικού σωματείου, χρειάζεται ο εγγραφόμενος: 

α. Να έχει 1 συμπληρώσει την ηλικία που προβλέπεται από τους Διε¬ 
θνείς Κανονισμούς του οικείου κλάδου άθλησης και από τις σχετικές 
διατάξεις του Καταστατικού ή του Εσωτερικού Κανονισμού τη; υπερ¬ 
κείμενης, κατά περίπτωση, Αθλητικής Ομοσπονδίας. 

β. Να μην έχει δελτίο εγγραφής (αθλητικής ιδιότητας) σε άλλο Ελλη¬ 
νικό σωματείο, του ίδιου κλάδου άθλησης. 

Άρθρο 2 
Δικαιολογητικά 

Για την, κατά την προηγούμενη παράγραφο, εγγραφή αθλητή στη 
δύναμη σωματείου, χρειάζεται η υποβολή στην οικεία, κατά περί¬ 
πτωση, Αθλητική Ομοσπονδία των ακόλουθων δικαιολογητικών: 

α. Σχετικού έντυπου (Δελτίου Εγγραφής) σύμφωνα με το πρότυπο 
κάθε Αθλητισμού Ομοσπονδίας που υπογράφεται από τον αθλητή, προ- 
κειμένου δε για ανήλικους και έγγραφης συγκατάθεσης ενός από εκεί¬ 
νους που ασκούν την γονική μέριμνα του αθλητή. 

Η εν λόγω συγκατάθεση αφορά όλους τους, κατά την έννοια του 
Αστικού Κώδικα ανήλικους (όσους δεν έχουν συμπληρώσει το 18ο έτος 
της ηλικίας τους). 

β. Πιστοποιητικού Δήμου ή Κοινότητας της Ελλάδας, για την εγ¬ 
γραφή του αθλητή στα οικεία Μητρώα, (ή επικυρωμένου αντίγραφου 
του, ή επικυρωμένης φωτοτυπίας της Αστυνομικής ταυτότητας, 
γ. Βεβαίωσης στο δελτίο Εγγραφής, για την υγεία του αθλητή, από 


αθλητίατρο ή παθολόγο ιατρό, σύμφωνα με τις διατάξεις του άρθρου 48 
του Ν. 75/75. 

δ. Δύο φωτογραφιών του αθλητή, τύπου Αστυνομικής ταυτότη¬ 
τας. 

Άρθρο 3 

Όροι και προϋποθέσεις εγγραφής 
αλλοδαπού αθλητή 

1. Επιτρέπεται η εγγραφή αλλοδαπού αθλητή στη δύναμη Ελληνικού 
σωματείου σύμφωνα με τις διατάξεις των, κοιτά περίπτωση, Διεθνών 
Κανονισμών κοκ της Ελληνικής Νομοθεσίοις. 

2. Απαγορεύεται η συμμετοχή των, κατά την προηγούμενη παρά¬ 
γραφο, εγγραφομένων αλλοδαπών αθλητών, στα Εθνικά Πρωταθλή¬ 
ματα ή στους Πανελλήνιους Αγώνες, με την επιφύλαξη των παραγρά¬ 
φων 3 και 4 του παρόντος άρθρου. 

3. Κατ’ εξαίρεση, επιτρέπετοα η συμμετοχή και στα Εθνικά Πρωτα¬ 
θλήματα ή στους Πανελλήνιους Αγώνες, των νόμιμα εγγραφόμενων σε 
Ελληνικά σωματεία αθλητών Κυπριακής υπηκοότητας (με την επιφύ¬ 
λαξη της διάταξης της παραγράφου 13 του άρθρου 8 της παρούσης) κα¬ 
θώς και των από πατρική ή μητρική γραμμή ομογενών. 

4. Κατ’ εξαίρεση, επίσης, επιτρέπετοα η συμμετοχή 

α. Δύο (2) αλλοδαπών αθλητών Επιτραπέζιας αντισφαίρισης, στα 
Ομαδικά Αγωνίσμοιτα για τα Σωματεία που ανήκουν στην Α' και Β' 
Εθνική κατηγορία 

β. Αλλοδαπών αθλητών στους πάσης φύσεως αγώνες χοα στα πρω¬ 
ταθλήματα του Αγωνιστικού Μπριτζ, 

γ. Ενός (1) μόνο αλλοδαπού (άνδρα) αθλητή καλαθοσφαίρισης για 
σωματεία που ανήκουν στην Α1 Εθνική Κατηγορία και ενός (1) μόνου 
αλλοδαπού (άνδρα) αθλητή πετοσφαίρισης για τα σωματεία που οενή- 
κουν στις Α1 κοκ Α2 Εθνικής Κοιτηγορίες, με την προϋπόθεση ότι τα 
σχετικά δικαιολογητικά θα υποβληθούν στην Οικεία Αθλητική Ομο¬ 
σπονδία (20) είκοσι τουλάχιστον ημέρες πριν από την έναρξη του οικείου 
πρωταθλήματος, πλην των περιπτώσεων μετοτγραφής οπότε τηρούνται 
οι σχετικές ημερομηνίες (χρονικό διάστημα μεταγραφών). 

5. Επιτρέπεται μόνο μία φορά (εφάπαξ) αντικατάσταση (και η συμμε¬ 
τοχή σε οιγώνες) του αλλοδαπού αθλητή καλαθοσφαίρισης ή πετοσφαί¬ 
ρισης, με άλλον μέχρι τις 31.12. κάθε έτους. 

Άρθρο 4 

Όροι και προϋποθέσεις εγγραφής ομογενή αθλητή 

1. Επιτρέπεται η εγγραφή ομογενή αθλητή στη δύναμη Ελληνικού 
σωματείου και μέχρι του αριθμού των δύο (2) για το καθένα. 

Δικαίωμα συμμετοχής σε αγώνες πρωταθλημάτων έχουν όσοι εγ- 
γράφονται νόμιμα, πριν από την έναρξη των πρωταθλημάτων. 

2. Για την απόδειξη της ιδιότητας του ομογενή, χρειάζεται η συνυπο- 
βολή - μαζί με την αίτηση εγγραφής και με τα λοιπά δικαιολογητικά 
που ορίζονται, από την παρούσα απόφαση, για τους Έλληνες - και από¬ 
φαση του Συμβουλίου Ιθαγένειας του Υπουργείου Εσωτερικών που θα 
βεβαιώνει την ιδιότητά του σαν ομογενή από πατρική ή μητρική 
γραμμή. Στην τελευταία περίπτωση είναι απαραίτητη η συνυποβολή πι¬ 
στοποιητικού εγγραφής στα μητρώα ή δημοτολόγια Ελληνικού Δήμου 
του πατέρα ή πατρικής γραμμής ή της μητέρας ή της μητρικής γραμ¬ 
μής του αθλητή. 

. Σε κάθε περίπτωση όμως δεν γίνεται δεκτή εγγραφή του παραπάνω 
προσώπου, σε μητρώα ή δημοτολόγια που έχει συντελεσθεί με απόφαση 
δικαστικής ή διοικητικής αρχής την τελευταία πενταετία από της υπο¬ 
βολής της σχετικής αίτησης εγγραφής ή μετεγγραφής. Εφόσον δεν πλη- 
ρούνται οι παραπάνω προϋποθέσεις η αίτηση εγγραφής ή μετεγγραφής 
απορρίπτεται χωρίς άλλη διατύπωση. Είναι αυτονόητο ότι όταν ο αθλη¬ 
τής είναι γραμμένος στη δύναμη του σωματείου αλλοδαπής ομοσπον¬ 
δίας εκτός από την άδειά της, πρέπει να τηρηθεί και η διαδικασία που 
προβλέπεται από τις σχετικές διατάξεις μετεγγραφών της παρούσης 
(χρονικό διάστημα μετεγγραφών κ.λπ.). Ειδικότερα για την Ελληνική 
Κολυμβητική Ομοσπονδία οι εγγραφές των ομογενών αθλητών θα γί¬ 
νονται από 1 Οκτωβρίου μέχρι 3ΐ Δεκεμβρίου κάθε χρόνο. 

Όταν ο αϊτών την εγγραφή ομογενής έχει αποκτήσει την ελληνική 
υπηκοότητα πριν από την αίτηση εγγραφής ή μετεγγραφής του θεωρεί¬ 
ται σαν Έλληνας αθλητής. 

3. Με τους ομογενείς εξομοιώνονται και όσοι έχουν διπλή υπήκοό- 




ΕΦΗΜΕΡΙΕ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΔΕΥΤΕΡΟ) 


τητα (ελληνική και άλλη) καθώς και όσοι αποκτήσουν στο εξής, με 
οποιοδήποτε τρόπο, και την ελληνική υπηκοότητα, καθώς και αλλοδα¬ 
πές αθλήτριες που έχουν νυμφευθεί με Έλληνες υπηκόους και έχουν ζη¬ 
τήσει την απόκτηση της Ελληνικής Ιθαγένειας σύμφωνα με τις ισχύου- 
σες διατάξεις, ανεξάρτητα από το άν αγωνίστηκαν ή δικαιούνται ν’ 
αγωνιστούν με Εθνική Ομάδα. Η ιθαγένεια του πατέρα ή της πατρικής 
και της μητρικής γραμμής του ομογενή αθλητή, αποδεικνύεται μόνο με 
πιστοποιητικό εγγραφής στα Μητρώα του οικείου Δήμου ή Κοινότητας 
της Ελλάδας το οποίο πρέπει να επισυνάπτεται στην αίτηση εγγραφής 
στην οποία, επίσης, πρέπει να επισυνάπτεται και βεβαίωση της οικείας 
Αθλητικής Ομοσπονδίας της χώρας από την οποία προέρχεται ότι δεν 
ανήκει σε σωματεία της δύναμής της. 

Στην έννοια των σωματείων, δεν περιλαμβάνονται τα Πανεπιστήμια 
και τα Σχολεία.. 

4. Ομογενής αθλητής Τουρκικής ή και Τουρκικής υπηκοότητας, έχει 
το δικαίωμα εγγραφής και συμμετοχής, χωρίς οποιοδήποτε περιορισμό, 
στους αγώνες συλλόγων ομογενών από την Τουρκία, που έχουν την 
έδρα τους στην Ελλάδα. 

5. Ομογενής αθλητής εξομοιώνεται με ημεδαπό, σε ότι τουλάχιστον 
αφορά τον περιορισμό των δύο (παρ. 1 παρόντος άρθρου), στις ακόλου¬ 
θες περιπτώσεις: 

α. Οταν αποκτήσει μεταγενέστερα την Ελληνική ιθαγένεια ή χάσει 
την υπηκοότητα του ξένου κράτους, εφόσον αυτά βεβαιώνονται με έγ¬ 
γραφο ημεδαπής ή αλλοδαπής Κρατικής αρχής. 

β. Όταν, έχοντας κατά τα ανωτέρω την ιδιότητα του ομογενή από 
αποδεδειγμένη πατρική ή μητρική γραμμή, έχει αγωνιστεί συνολικά ή 
μερικά, σε τρία (3) τουλάχιστον Εθνικά πρωταθλήματα της Ελλάδας. Η 
εξομοίωση αρχίζει μετά την ολοκλήρωση του τρίτου, κατά την σειρά της 
συμμετοχής, πρωταθλήματος. 

6. Ομογενής προερχόμενος από την Τουρκία ή από την Βόρειο 
Ήπειρο η καταγωγή του οποίου βεβαιώνεται από Ελληνική Κρατική 
Αρχή, (μετά και από απόφαση του Συμβουλίου Ιθαγένειας), έχει το δι¬ 
καίωμα να εγγραφεί ελεύθερα στη δύναμη οποιουδήποτε σωματείου της 
Ελλάδας και ν’ αγωνίζεται χωρίς τον περιορισμό της παρ. 1 του παρό¬ 
ντος άρθρου, έστω και αν ο αθλητής είναι γραμμένος σε σύλλογο της 
χώρας από την οποία προέρχεται. 

Άρθρο 5 

Ακυρότητες - Κυρώσεις 

1. Αθλητής που υπογράφει Δελτίο Εγγραφής στη δύναμη σωματείου, 
ενώ ήδη είναι γραμμένος σε άλλο σωματείο, τιμωρείται με ποινή απο¬ 
κλεισμού ενός (I) έτους από κάθε αγώνα, με απόφαση της οικείας 
Αθλητικής Ομοσπονδίας και η αίτηση εγγραφής απορρίπτεται. 

2. Οι διατάξεις της προηγούμενης παραγράφου εφαρμόζονται και 
στην περίπτωση υπογραφής από τον αθλητή δελτίων μετεγγραφής υπέρ 
(2) δύο ή περισσότερων σωματείων. 

< 3. Προσβολή του δελτίου Εγγραφής ή μετεγγραφής αθλητή, για 
οποιοδήποτε τυπικό ή ουσιαστικό λόγο, δικαιούται ν’ ασκήσει σωματείο 
της ίδιας κατηγορίας με το σωματείο στο οποίο ανήκει ο αθλητής του 
οποίου προσβάλλεται η εγγραφή ή μετεγγραφή, επειδή τεκμαίρεται ότι 
έχει έννομο συμφέρον, καθώς και ο Γενικός Γραμματέας Αθλητισμού, 
υπέρ του Νόμου. 

ΚΕΦΑΛΑΙΟ ΔΕΎΤΕΡΟ 

Μετεγγραφές αθλητών ομαδικών - ατομικών αθλημάτων 
Άρθρο 6 

Ομαδικά αθλήματα 

1. Ομαδικά αθλήματα για την εφαρμογή των διατάξεων της παρού- 
σης, είναι η καλαθοσφαίριση, η πετοσφαίριση, η χειροσφαίριση, η υδατο¬ 
σφαίριση και το αγωνιστικό μπριτζ. 

2. Επιτρέπεται η ελεύθερη μετεγγραφή οποιουδήποτε αθλητή, με την 
συγκατάθεση του σωματείου του. 

Για να γίνει δεκτή τέτοια αίτηση μετεγγραφής από την αρμόδια Επι¬ 
τροπή Μετεγγραφών, πρέπει να επισυνάπτεται σε αυτή σχετική από¬ 
φαση του Διοικητικού Συμβουλίου του σωματείου που ανήκει ο αθλητής 
στην οποία και να αναφέρεται το όνομα του αθλητή καί το σωματείο στο 
οποίο θα μετεγγραφεί. , 

Κάθε σωματείο έχει το δικαίωμα να εγγράψει στη δύναμή του μέχρι 


τρεις (3) αθλητές από την κατηγορία αυτή. Με την κατάθεση των τριών 
(3) αιτήσεων, κάθε τυχόν άλλη, πέρα από τον αριθμό αυτό, απορρίπτε¬ 
ται και ο αθλητής παραμένει χωρίς άλλη διαδικασία, στη δύναμη του 
σωματείου που ανήκει ήδη. 

3. Αθλητής ηλικίας τουλάχιστον είκοσι επτά (27) ετών εφόσον τις τε¬ 
λευταίες τρεις (3) αγωνιστικές περιόδους που ανήκει στη δύναμη σωμα¬ 
τείου δεν συμμετείχε στην Εθνική ομάδα ή δεν τιμωρήθηκε για άρνηση 
προσφοράς υπηρεσιών σε αυτή, σύμφωνα με τις διατάξεις του άρθρου 49 
του Ν. 75/75 και στις περιόδους αυτές έχει πάρει μέρος σε λιγότερους 
από τους μισούς αγώνες των διεξαχθέντων αγώνων Πρωταθλημάτων 
και Κυπέλλου του σωματείου του, έχει το δικαίωμα να εγγραφεί σε σω¬ 
ματείο της προτίμησής του, χωρίς τη συγκατάθεση του σωματείου του. 

Κάθε σωματείο έχει τό δικαίωμα να εγγράφει στη δύναμή του μόνο 
τρεις (3) αθλητές από την Κατηγορία αυτή. Για τον υπολογισμό της 
τριετίας δεν υπολογίζεται ο χρόνος της τυχόν τιμωρίας του αθλητή, εφό¬ 
σον η Επιτροπή Μετεγγραφών της οικείας Αθλητικής Ομοσπονδίας 
αποφανθεί ότι η τιμωρία του αθλητή δεν του επιβλήθηκε για να φαλκι¬ 
δευτεί το προαναφερόμενο δικαίωμά του. 

Η διάταξη της παρούσης πραγράφου δεν εφαρμόζεται για τους αθλη¬ 
τές που απουσιάζουν στο Εξωτερικό για λόγους σπουδών ή για επαγ¬ 
γελματικούς λόγους, καθώς και για τους αθλητές εκείνους που η μη 
συμμετοχή του στις αγωνιστικές εκδηλώσεις των σωματείων τους οφεί¬ 
λεται σε ανυπέρβλητα αίτια (π.χ. στράτευσή τους, τραυματισμό τους 
οφειλόμενο σε οποιαδήποτε αιτία κ.λπ.). 

Το βάρος της απόδειξης στις περιπτώσεις αυτές εναπόκειται στο σω¬ 
ματείο που ανήκει ο αθλητής, επιτρεπόμενης ανταπόδειξης. 

4. Αθλητής ηλικίας τουλάχιστον τριάντα δύο (32) ετών, εφόσον ανή¬ 
κει για τουλάχιστον δώδεκα (12) συνεχή έτη στο ίδιο σωματείο, έχει το 
δικαίωμα να μετεγγραφεί σε σωματείο της προτίμησής του, χωρίς την 
συγκατάθεση του σωματείου του. 

Κάθε σωματείο, έχει το δικαίωμα να εγγράψει στη δύναμή του μόνο 
δύο (2) αθλητές από την Κατηγορία αυτή. Σε περίπτωση που ο αθλητής 
παραμείνει και μετά την παρέλευση της δωδεκαετίας αυτής στο ίδιο σω¬ 
ματείο - και εφόσον έχει ηλικία τουλάχιστο τριάντα δύο (32) ετών - 
τόσο το σωματείο του όσο και ο ίδιος ο αθλητης υποχρεουνται, με κοινή 
δήλωσή τους που υποβάλλεται στην οικεία υπερκείμενη Αθλητική Ομο¬ 
σπονδία να καθορίζουν τον χρόνο παραμονής του αθλητή στο σωματείο, 
ο οποίος δεν επιτρέπεται να είναι μικρότερος από τρία (3) έτη. 

5. Αθλητής ηλικίας μέχρι είκοσι τεσσάρων (24) ετών και στην υδατο¬ 
σφαίριση μέχρι τη συμπλήρωση του 21ου (εικοστού πρώτου) έτους, έχει 
το δικαίωμα να μετεγγραφεί, με υποσχετική επιστολή, σε άλλο σωμα¬ 
τείο, μόνο για ένα (1) έτος. Μετά το τέλος τής χρονικής αυτής διάρκειας 
ο αθλητής επιστρέφει αυτοδίκαια στο σωματείο από το οποίο μετεγγρά¬ 
φηκε. Στον αθλητή που επιστρέφει και εφόσον αυτός συνεχίζει να συγκε¬ 
ντρώνει την προϋπόθεση του προαναφερόμενου ορίου ηλικίας είναι δυ¬ 
νατή η εκ νέου χορήγηση μετεγγραφής με υποσχετική επιστολή, για 
οποιοδήποτε σωματείο. Κάθε σωματείο έχει το δικαίωμα να εγγράψει 
στη δύναμή του, για κάθε χρόνο, δύο (2) αθλητές από την Κατηγορία 
αυτή. 

6. Αθλητής που, την τελευταία τριετία πριν την δημοσίευση της πα¬ 
ρούσης, δεν αγωνίστηκε σε οποιοδήποτε επίσημο αγώνα τόυ σωματείου 
του, έχει το δικαίωμα να μετεγγραφεί σε σωματείο της προτίμησής του 
χωρίς τη συγκατάθεση του σωματείου και χωρίς να απαιτείται η συν¬ 
δρομή οποιουδήποτε άλλου λόγου, εκτός από την έγγραφη συναίνεση 
ενός εξ εκείνων που έχουν την γονική μέριμνα προκειμένου για ανήλι¬ 
κους αθλητές. 

Άρθρο 7 

Ατομικά αθλήματα 

1. Ατομικά αθλήματα, για την εφαρμογή των διατάξεων της παρού¬ 
σης, είναι όλα τα υπόλοιπα εκτός από αυτά που χαρακτηρίζονται ομα¬ 
δικά στη διάταξη της παρ. 1 του άρθρου 6 της παρούσης. 

2. Αθλητής, ο οποίος, κατά την τελευταία διετία πριν από την δημοτ 
σίευση της παρούσης (δεν υπολογίζεται ο χρόνος της τυχόν τιμωρίας 
του), κατά την έννοια της διάταξης της παρ. 3 του άρθρου 6 της παρού¬ 
σης) δεν συμμετείχε στην Εθνική Ομάδα ή δεν έχει τιμωρηθεί για άρ¬ 
νηση προσφοράς των υπηρεσιών του σε αυτή, σύμφωνα με τη διάταξη 
του άρθρου 49 του Ν. 75/75 ή δεν κέρδισε 1η μέχρι 3η θέση σε Εθνικά 
Πρωταθλήματα ή σε Πανελλήνιους Αγώνες για όλες τις διεθνώς ανα¬ 
γνωρισμένες Κατηγορίες ηλικίας, έχει το δικαίωμα να μετεγγραφεί, με 

την συγκατάθεση του σωματείου του. Προχειμένου να γίνει δεκτή τέτοια 
αίτηση μετεγγραφής από την αρμόδια Επιτροπή Μετεγγραφών, πρέπει 
σε αυτή να επισυνάπτεται σχετική απόφαση του Διοικητικού Συμβου¬ 
λίου του σωματείου στο οποίο ανήκει, στην οποία να αναφέρεται το 
όνομα του αθλητή και το σωματείο στο οποίο αυτός θα μετεγγραφεί. 

Ειδικότερα στη περίπτωση που ο αθλητής είναι ανήλικος χρειάζεται 
η έγγραφη συγκατάθεση εκείνων που ασκούν την γονική του μέριμνα. 

3. Αθλητής ξένης υπηκοότητας, έχει το δικαίωμα να μετεγγραφεί 
μόνο με τους όρους, τις προϋποθέσεις και τους περιορισμούς του άρθρου 
3 της παρούσης. 

4. Αθλητής ατομικού αγωνίσματος που, την τελευταία διετία πριν 
την ισχύ της παρούσης δέν αγωνίστηκε σε κανένα επίσημο αγώνα του 
σωματείου του, έχει το δικαίωμα να μετεγγραφεί σε σωματείο της προ¬ 
τίμησής του, χωρίς τη συγκατάθεση του σωματείου του και χωρίς να 
χρειάζεται η συνδρομή οποιοσδήποτε άλλου λόγου, πέρα από την έγ¬ 
γραφη συναίνεση εκείνων που έχουν την γονική μέριμνα, προχειμένου 
για ανήλικους αθλητές. 

5. Ειδικά για το άθλημα της Επιτραπέζιας Αντισφαίρισης ισχύουν τα 
παρακάτω: 

α) Επιτρέπονται οι μεταγγραφές αθλητών και αθλητριών χωρίς δε¬ 
σμεύσεις και περιορισμούς, με την προϋπόθεση όμως της συγκατάθεσης 
του σωματείου που ανήκει ο αθλητής. 

β) Επιτρέπεται η παραχώρηση αθλητή ή αθλήτριας με υποσχετική, 
για διάστημα μέχρι δύο (2) αγωνιστικές περιόδους με την προϋπόθεση 
ότι ο αθλητής θα παραχωρείται σε σωματείο ανώτερης κατηγορίας και 
όχι της ίδιας ή κατώτερης. 

γ) Επιτρέπεται η. ελεύθερη μεταγραφή, σε σύλλογο της αρεσκείας 
των σε αθλητές και αθλήτριες που έχουν συμπληρώσει το 40ο έτος της 
ηλικίας τους, χωρίς την συγκατάθεση των σωματείων τους με την 
προϋπόθεση την προηγούμενη αγωνιστική περίοδο δεν θα έχουν κατα¬ 
λάβει από 1η-3η θέση σε οποιοδήποτε ατομικό αγώνισμα του Πανελλη¬ 
νίου πρωταθλήματος. 

ΚΕΦΑΛΑΙΟ ΤΡΙΤΟ 

Γενικές διατάξεις Μετεγγραφών - Εγγραφών 
από αποδέσμευση 

Άρθρο 8 

Έκταση εφαρμογής - περιπτώσεις 

1. Οι διατάξεις του παρόντος άρθρου, εκτός αυτής της παρ. 15, 
εφαρμόζονται για όλα τα ομαδικά και τα ατομικά αθλήματα. 

2. Επίσημος αγώνας θεωρείται κάθε εκδήλωση που οργανώνεται 
από την οικεία Αθλητική Ομοσπονδία ή γίνεται με την έγκρισή της. 

3. Οι διατάξεις των άρθρων 6 παρ. 6 και 7, παρ. 4 της παρούσης δεν 
εφαρμόζονται για τους αθλητές που απουσιάζουν, για λόγους σπουδών 
ή για επαγγελματικούς λόγους, στο Εξωτερικό, καθώς και για τους 
αθλητές εκείνους που η μη συμμετοχή τους στις αγωνιστικές εκδηλώ¬ 
σεις των σωματείων τους οφείλεται σε ανυπέρβλητα αίτια (π.χ, στρά¬ 
τευσή τους, τραυματισμό τους οφειλόμενο σε οποιαδήποτε αιτία κ.λπ.). 

Το βάρος της απόδειξης στις περιπτώσεις αυτές εναπόκειται στο σω¬ 
ματείο που ανήκει ο αθλητής επιτρεπόμενης ανταπόδειξης. 

4. Αθλητής, ηλικίας μέχρι δέκα (10) ετών, έχει το δικαίωμα, να με¬ 
τεγγραφεί ελεύθερα για μία (1) φορά, σε σωματείο της προτίμησής του, 
χωρίς την συγκατάθεση του σωματείου του και με έγγραφη συναίνεση 
ενός εκείνων που έχουν την γονική μέριμνα. 

Εκτός των αθλημάτων της Ελληνικής Κολυμβητικής Ομοσπονδίας 
και του ΣΕΓΑΣ'όπου αθλητές οι οποίοι έχουν συμπληρώσει τρία (3) 
χρόνια στο σωματείο που ανήκουν δεν μπορούν να μετεγγραφούν. 

5. Αθλητής που, κατά την τελευταία διετία πριν από την δημοσίευση 
της παρούσης, δεν συμμετείχε σε Εθνική Ομάδα ή δεν τιμωρήθηκε κατ’ 
εφαρμογή των διατάξεων του άρθρου 49 του Ν. 75/75 ή (προχειμένου 
και μόνο για τα ατομικά αθλήματα) δεν έχει καταλάβει 1η μέχρι 3ή 
θέση σε Πανελλήνιους Αγώνες ή σε Εθνικά πρωταθλήματα στην κατη¬ 
γορία Ανδρών-Εφήβων και μετοίκησε, είτε λόγω εγγραφής του σε Ανώ¬ 
τερο ή Ανώτατο Εκπαιδευτικό Ίδρυμα της ημεδαπής, είτε λόγω μετά¬ 
θεσης ή διορισμού του σε δημόσια θέση ή σε θέση ΝΠΔΔ ή ΝΠΙΔ (που, 
για την εκτέλεση του έργου τους επιχορηγούνται από την Πολιτεία) η 
Επιχείριση που η πλειοψηφία του Μετοχικού Κεφαλαίου της ανήκει στο 
Δημόσιο - και εφόσον υπηρετεί περισσότερο από ένα (1) χρόνο - έχει το 
δικαίωμα να μετεγγραφεί χωρίς την συγκατάθεση του σωματείου του 
σε σωματείο της προτίμησής του που έχει όμως, την έδρα του στην 


Πόλη όπου είναι το Εκπαιδευτικό Ίδρυμα στο οποίο σπουδάζει ή ηΤπη- 
ρεσία στην οποία έχει διοριστεί, με την απαραίτητη, όμως, προϋπόθεση 
ότι η Πόλη που σπουδάζει ή υπηρετεί απέχει περισσότερο από διακόσια 
πενήντα (250) χιλιόμετρα από την πόλη που εδρεύει το σωματείο του. 

Μετά την αποφοίτησή του από το Εκπαιδευτικό Ίδρυμα ή την επανα¬ 
τοποθέτησή του στη Δημόσια (ή Δημόσιου χαρακτήρα) θέση από την 
οποία προήλθε και με την κατάθεση της σχετικής βεβαίωσης στην οι¬ 
κεία Αθλητική Ομοσπονδία, ο αθλητής επανέρχεται αυτοδίκαια και 
αμέσως στο σωματείο από το οποίο μετεγγράφηκε. 

Για τους αθλητές που μετεγγράφονται για λόγους σπουδών, ως χρό¬ 
νος φοίτησης νοείται ο νόμιμος χρόνος των ετών σπουδών, αυξημένος 
κατά ένα (1) έτος. 

Εφόσον και μετά την παρέλευση του ανωτέρω χρονικού διαστήματος 
ο αθλητής δεν έχει αποφοιτήσει, επανέρχεται αυτοδίκαια και αμέσως 
στο σωματείο από το οποίο έχει μετεγγραφεί και στο οποίο,' πάντως, δεν 
έχει το δικαίωμα της επιστροφής, έστω και λόγω μετοίκησης, πριν από 
το τέλος των σπουδών του. 

Αθλητής ο οποίος μετεγγράφεται κατά τον παραπάνω τρόπο δεν έχει 
το δικαίωμα μετεγγραφής σε άλλο σωματείο του τόπου μετοίκησής του, 
εκτός αν συναινεί προς τούτο το αρχικό του σωματείο χωρίς σε κάθε πε¬ 
ρίπτωση να φαλκιδεύονται τα δικαιώματά του. 

Κατ’ εξαίρεσή, είναι δυνατή η επάνοδός του, κατά τα άνω μετεγγρα- 
φόμενου λόγω σπουδών, αθλητή στο αρχικό σωματείο από το οποίο με¬ 
τακινήθηκε, πριν την αποφοίτησή του, με την απαραίτητη όμως προϋ¬ 
πόθεση της συγκατάθεσης του σωματείου στο οποίο έχει μετεγγραφεί, 
λόγω σπουδών. . 

6. Αθλητής που δεν συμμετείχε σε Εθνική Ομάδα την τελευταία διε¬ 
τία (ή δεν τιμωρήθηκε κατ’ εφαρμογή των διατάξεων του άρθρου 49 
του Ν. 75/75) ή προχειμένου για ατομικά αθλήματα δεν έχει κερδίσει 
1η έως 3η νίκη σε Πανελλήνιους Αγώνες ή σε Εθνικά Πρωταθλήματα 
για όλες τις διεθνώς αναγνωρισμένες Κατηγορίες και για αποδεικνυό- 
μενους, πλήρως, επαγγελματικούς λόγους του ίδιου - ή και των δύο γο¬ 
νέων, του αν είναι ανήλικος (ή άγαμος και ζει μαζί τους) - μετοικεί σε 
τόπο που απέχει περισσότερο από διακόσια πενήντα (250) χιλιόμετρα 
από την έδρα του σωματείου του, η δε διαμονή του στο καινούργιο τόπο 
διαρκεί, αποδεδειγμένα, περισσότερο από ένα (1) έτος, έχει το δικαίωμα 
να μετεγγραφεί ελεύθερα σε σωματείο του τόπου της νέας του κατοι¬ 
κίας. 

Εφόσον ο αθλητής αυτός επανεγκατασταθεί στο τόπο της αρχικής 
του κατοικίας επανέρχεται στο σωματείο από το οποίο προέρχεται με αί¬ 
τηση που μπορεί να γίνει και από το ενδιαφερόμενο σωματείο. Η επάνο¬ 
δος του αθλητή για τον λόγο αυτό δεν υπολογίζεται στον αριθμό των 
επιτρεπομένων μεταγραφών. 1 

7. Αθλητής που εγγράφηκε στη δύναμη σωματείου τουλάχιστο δύο 

(2) έτη πριν από την δημοσίευση της παρούσης και στο διάστημα αυτό 
δεν έλαβε μέρος σε οποιοδήποτε επίσημο ή φιλικό αγώνα του σωματείου 
του, είναι ελεύθερος και έχει το δικαίωμα να εγγραφεί σε σωματείο της 
προτίμησής του. ^ 

Η μη συμμετοχή αποδεικνύεται με έγγραφο της οικείας Αθλητικής 
Ομοσπονδίας, το οποίο οφείλει να προσκομίσει ο αθλητής. 

Η διάταξη αυτή δεν εφαρμόζεται για τους αθλητές που, από υπαιτιό- 
τητά τους, δεν έλαβαν μέρος σε αγωνιστικές εκδηλώσεις του σωματείου 
τους. 

Στην περίπτωση" αυτή, το σωματείο πρέπει να αποδείξει ότι ο αθλη¬ 
τής είχε κληθεί εγγράφως και δεν προσερχόταν στις αγωνιστικές εκδη¬ 
λώσεις του. Οι διατάξεις της παρ. 7 εφαρμόζονται μόνο στις περιπτώ¬ 
σεις εγγραφής νέων αθλητών με την εξαίρεση της παρ. 4 του άρθρου 8 
της παρούσης. 

Η διάταξη αυτή έχει εφαρμογή για τους αθλητές που εγγράφονται σε 
ένα σωματείο χωρίς να πάρουν μέρος σε καμία αγωνιστική εκδήλωση 
του σωματείου που ανήκαν από της εγγραφής τους και τουλάχιστον για 
δύο (2) χρόνια. 

Αντίθετα για τους αθλητές που είναι γραμμένοι σε σωματείο πάνω 
από δύο (2) χρόνια εφαρμόζεται η διάταξη του άρθρου 6 παρ. 6 της 
εγκυκλίου. 

8. Αθλητής που δεν συμπεριλαμβάνεται στον πίνακα των εν ενεργεία 
αθλητών (σε όποια αθλήματα ισχύει αυτός ο θεσμός) θεωρείται ότι απο- 
δεσμεύθηκε από το σωματείο του και έχει το δικαίωμα να μετεγγραφεί 
ελεύθερα σε σωματείο της προτίμησής του, εφόσον η μετεγγραφή του 
δεν απαγορεύεται από τις οικείες ειδικές διατάξεις της παρούσης. 

Κάθε ( σωματείο έχει το δικαίωμα να εγγράψει στη δύναμή του μέχρι 
δύο (2) αθλητές από αυτή την κατηγορία. 

Αθλητές που συμπεριελήφθηκαν στους πίνακες αθλουμένων μελών 
μπορούν να διαγράφουν μέχρι την προηγούμενη ημέρα έναρξης του χρο¬ 
νικού διαστήματος μετεγγραφών με αποδέσμευση, Κατά συνέπεια κάθε 
αίτηση διαγραφής τους μεταγενέστερη του παραπάνω χρονικού ορίου 
δεν γίνεται δεκτή και τίθεται στο αρχείο. 

9. Η διαδικασία μετεγγραφής αλλοδαπού αθλητή υπόκειται στους 
όρους των (αντίστοιχων διεθνών Κανονισμών, της Ελληνικής Νομοθε¬ 
σίας καθώς και του άρθρου 3 της παρούσης. 

Προκειμένου για Κύπριους υπηκόους αθλητές που (ανήκαν ή ανήκουν 
στη δύναμη Κυπριακών σωματείων, επιτρέπεται η μετεγγραφή τους, με 
την συγκατάθεση του σωματείου τους, και την έγκριση της οικείας Κυ¬ 
πριακής Ομοσπονδίας, σε Ελληνικό Σωματείο, εφόσον σπουδάζουν σε 
Ανωτέρο ή Ανώτατο Ελληνικό Εκπαιδευτικό Ίδρυμα και για χρονικό 
διάστημα που δεν επιτρέπεται να υπερβαίνει τα νομοθετημένα έτη σπου¬ 
δών στην οικεία Σχολή, συν ένα. 

Μετά την συμπλήρωση του παραπάνω χρονικού διαστήματος και 
ανεξάρτητα αν ο αθλητής αυτός εγγράφεται ή μεταγγράφεται σε άλλο 
Ελληνικό Εκπαιδευτικό Ίδρυμα, επανέρχεται αμέσως και αυτοδίκαια 
στο Κυπριακό Σωματείο από το. οποίο προήλθε, χωρίς σε αυτή την περί¬ 
πτωση να έχει το δικαίωμα να κάνει, εκ νέου, χρήση της παρούσης διά¬ 
ταξης για την παραμονή του ή την μετεγγραφή του σε Ελληνικό σωμα¬ 
τείο. 

Κατ’ εξαίρεση στην περίπτωση που μετά την συμπλήρωση του προα- 
καφερόμενου χρονικού διαστήματος, ο αθλητής εγκαθίσταται μόνιμα 
στην Ελλάδα, παραμένει στο σωματείο στο οποίο έχει εγγράφει με την 
απαραίτητη προϋπόθεση τής συγκατάθεσης του Κυπριακού σωματείου 
στο οποίο ανήκει. Κάθε σωματείο έχει το δικαίωμα να αποκτά, κάθε 
χρόνο, έναν (1) αθλητή αυτής της περίπτωσης, κατά άθλημα. Εκτός του 
αθλήματος της Πετοσφαίρισης όπου τα σωματεία δικαιούνται ένα (1) 
αθλητή κάθε δύο (2) χρόνια. Σε περίπτωση που Κύπριος αθλητής περα¬ 
τώσει τις σπουδές του μετά την λήξη του χρονικού διαστήματος που επι¬ 
τρέπονται οι μετεγγραφές, παραμένει στο (Ελληνικό) σωματείο που 
ανήκει, μέχρι τη νέα περίοδο μετεγγραφών. Η,διάταξη αυτή εφαρμόζε¬ 
ται μόνο για τις αθλητές που ολοκληρώνουν τις σπουδές τους, μέσα στα 
χρονικά περιθώρια, που τίθενται από την παρούσα διάταξη. 

10. Αθλητής έχει το δικαίωμα να μετεγγραφεί ελεύθερα στην πε¬ 
ρίοδο μετεγγραφών, σε οποιοδήποτε σωματείο της προτίμησής του, αν 
το σωματείο που ανήκει διαλύθηκε με τελεσίδικη δικαστική απόφαση ή 
διαγράφηκε από τη δύναμη της οικείας Αθλητικής Ομοσπονδίας με 
απόφαση της Γενικής Συνέλευσης των Μελών της ή ανέστειλε επί μία 
(1) αγωνιστική περίοδο την δραστηριότητα του αθλήματος στο οποίο 
επιδίδεται ο ενδιαφερόμενος αθλητής, η δε αναστολή της δραστηριότη¬ 
τας του αθλήματος δεν οφείλεται σε λόγους ανώτερης βίας. 

Ως αναστολή δραστηριότητας θεωρείται και η αφαίρεση του δικαιώ¬ 
ματος ψήφου του σωματείου κατά την Τακτική Γενική Συνέλευση της 
οικείας Αθλητικής Ομοσπονδίας, σύμφωνα με τις διατάξεις της παρ. 5. 
του άρθρου 13 του Ν. 75/75, εφόσον ο οικείος κλάδος άθλησης έχει 
ιδρυθεί τουλάχιστον τέσσερα (4) έτη πριν από την, κατά τα άνω, Γ ενική 
Συνέλευση, η δε έλλειψη των προϋποθέσεων των διατάξεων του ανω¬ 
τέρω Νόμου δεν οφείλεται σε γεγονότα ανώτερης βίας. 

Αν το έγγραφο της τελεσίδικης διάλυσης ή της τελεσίδικης διαγρα¬ 
φής από τη Γενική Συνέλευση κατατεθεί, από οποιοδήποτε έχει έννομο 
συμφέρον, στην οικεία Αθλητική Ομοσπονδία, ο αθλητής ελευθερώνεται 
αυτοδίκαια και έχει το δικαίωμα να μετεγγραφεί σε οποιοδήποτε σωμα¬ 
τείο της προτίμησής του, σύμφωνα με την διαδικασία που καθορίζεται 
με την παρούσα. 

11. Αθλητής, ο οποίος ανήκει στη δύναμη Σχολείου ή Σχολής 
οποιασδήποτε φύσης, που μετέχει υπό μορφή σωματείου σε αγώνες των 
οικείων Αθλητικών Ομοσπονδιών, έχει το δικαίωμα να εγγραφεί ελεύ¬ 
θερα σε σωματείο της προτίμησής του, όταν παύαει να έχει την ιδιότητα 
του μαθητή ή φοιτητή, εφόσον δεν έχει υπογράψει σε σωματείο, κατά 
τον χρόνο , της φοίτησής του στο Σχολείο ή στη Σχολή. 

• 12; Αθλητής, που έχει διαγράφει, λόγω ποινής, από την δύναμη σω¬ 
ματείου με απόφασή του ή με απόφαση της οικείας Αθλητικής Ομο¬ 
σπονδίας ή ο οποίος στερήθηκε την φίλαθλη ιδιότητά του, έχει το δικαί¬ 
ωμα να εγγραφεί πάλι, σαν αθλητής του σωματείου του, μετά την παρέ¬ 
λευση τριετίας από την τελεσιδικία της σχετικής απόφασης. 

Ειδικά, όμως, στην περίπτωση που η στέρηση της φίλαθλης ιδιότη- 
τοις επιβάλλεται για διάστημα μεγαλύτερο από τρία (3) έτη, ο αθλητής 
έχει το δικαίωμα να εγγραφεί πάλι ως αθλητής, μόνο μετά την παρέ¬ 
λευση του χρόνου που στερήθηκε την φίλαθλη ιδιότητά του. Αν για την 
στέρηση της φίλαθλης ιδιότητας ευθύνεται:το σωματείο του, ο αθλητής 


έχει το δικαίωμά, να εγγραφεί σε οποιοδήποτε σωματείο, μετά την πα¬ 
ρέλευση τριετίας από την τελεσιδικία της σχετικής απόφασης. 

13. Απαγορεύεται αθλητής ν’ αγωνιστεί στην ίδια αγωνιστική πε¬ 

ρίοδο, σε δύο (2) διαφορετικά σωματεία, σε αγώνες που διοργανώνονται 
στην Είλλάδα από την οικεία Αθλητική Ομοσπονδία, καθώς επίσης και 
σε αγώνες αλλοδαπής Αθλητικής Ομοσπονδίας του ίδιου αθλήματος, 
εξαιρούμενων των Κυπρίων αθλητών Στίβου. ' : 

14. Απαγορεύεται η χορήγηση μετεγγραφής σε αθλητή που έχει εγ¬ 

γραφεί σε οποιοδήποτε σωματείο από κάθε είδους μετεγγραφή εκτός με¬ 
τεγγραφής από αποδέσμευση, πριν από την παρέλευση διετίας από την 
κάθε είδους μετεγγραφή. , 

15. Απαγορεύεται η μετεγγραφή Κολυμβητή, υδατοσφαιριστή, ή κα¬ 
ταδύτη, στο πρόσωπο του οποίου συντρέχει ένα από τα καλύματα που 
προβλέπονται από την παρούσα, με οποιαδήποτε από τις παραπάνω 
τρεις (3) ιδιότητες. 

16. Μετεγγραφή αλλοδαπού αθλητή από Ελληνικό σε Ελληνικό σω¬ 
ματείο επιτρέπεται μόνο με την διαδικασία της αποδέσμευσης. 

17. Για το άθλημα της Πετοσφαίρισης απαγορεύεται η εγγραφή ή’ 
μετεγγραφή αθλητή σε σωματείο Γ, Δ' και Ε' τοπικής κατηγορίας, ο 
οποίος είναι άνω των 35 ετών. 

18. Για το άθλημα της Καλαθοσφαίρισης αναστέλλεται η ισχύς της 
παραγράφου 4 του άρθρου 3 των κανονισμών της ΕΟΚ για όλη την Ελ¬ 
λάδα, πλην των σωματείων που ανήκουν γεωγραφικά στις Ενώσεις Ατ¬ 
τικής (ΕΣΚΑ), Θεσσαλονίκης (ΕΚΑΣΘ) και Αχαΐας - Ηλείας (ΕΣΚΑΗ) 
στις οποίες και θα έχει ισχύ η παραπάνω διάταξη. 

ΚΕΦΑΛΑΙΟ ΤΕΤΑΡΤΟ 

Διαδικασία Μετεγγραφών 

Άρθρο 9 

Πενταμελείς Επιτροπές Μετεγγραφών 

1. Σε κάθε Αθλητική Ομοσπονδία συγκροτείται, με απόφαση του 
Διοικητικού της Συμβουλίου (της οποίας αντίγραφο κοινοποιείται υπο¬ 
χρεωτικά στη Γενική Γραμματεία Αθλητισμού) τον μήνα Ιούλιο κάθε 
έτους, Πενταμελής Επιτροπή, η οποία είναι αρμόδια να αποφασίζει για 
κάθε αίτηση μετεγγραφής του οικείου αθλήματος. 

2. Η οινωτέρω Επιτροπή αποτελείται από τον Πρόεδρο ή ένα Αντι¬ 
πρόεδρο της κάθε Αθλητικής Ομοσπονδίας ως Πρόεδρο, τον Γενικό ή 
Ειδικό Γραμματέα της ή ένα από τα Μέλη του Διοικητικού της Συμβου¬ 
λίου και από τρεις φιλάθλους οι οποίοι, τουλάχιστο τα πέντε προηγού¬ 
μενα έτη, δεν μετείχαν στο Διοικητικό Συμβούλιο οποιουδήποτε βαθ¬ 
μού. . 

3. Η απόφαση της Επιτροπής Μετεγγραφών (εγκριτική ή απορρι¬ 

πτική) πρέπει να υποβάλλεται στην οικεία Αθλητική Ομοσπονδία, μέσα 
σε αποκλειστική προθεσμία σαράντα (40) ημερών από τη λήξη της προ¬ 
θεσμίας μετεγγραφών που ορίζεται στο άρθρο 10 της παρούσης. Ειδικά 
προκειμένου για την Ελληνική Κολυμβητική Ομοσπονδία Φιλάθλων 
(ΕΚΟΦ), η προαναφερόμενη προθεσμία ορίζεται σε ογδόντα (80) ημέ¬ 
ρες. . . 

4. Η κατά τα άνω απόφαση της Επιτροπής Μετεγγραφών, επικυρώ¬ 
νεται υποχρεωτικά από το Διοικητικό Συμβούλιο της οικείας Αθλητικής 
Ομοσπονδίας. 

Αν η σχετική απόφαση δεν εκδοθεί στην προβλεπόμενη από την παρ. 
3 του παρόντος άρθρου προθεσμία, η μετεγγραφή θεωρείται συντελε¬ 
σμένη. . .. 

Για το άθλημα της Καλαθοσφαίρισης οι αποφάσεις της Επιτροπής 
μετεγγραφών εκδίδονται τριάντα (30) τουλάχιστον ημέρες πριν από την 
έναρξη των διαφόρων πρωταθλημάτων της Ε.Ο.Κ. Η Επιτροπή έχει το 
δικαίωμα να ζητά από τους αιτούντες μετεγγραφή κάθε κατά την κρίσή 
της πρόσθετο έγγραφο στοιχείο από το οποίο θα μπορεί να σχηματίσει 
ασφαλή και δίκαια κρίση. 

Το δικαίωμα έχει κατ’ επέκταση και το Δ.Σ. της ΕΟΚ σε κάθε περί¬ 
πτωση που από τους κανονισμούς έχει αυτοτελές δικαίωμα έκδοσης 
δελτιών (π.χ. κατηγορία ομογενών που δεν ανήκουν σε αλλοδαπό σω¬ 
ματείο κ.λπ.). 

Σε κάθε περίπτωση απαγορεύεται η συμπλήρωση των δικαιολογητι- 
κών μετά την έναρξη του πρωταθλήματος. 

5. Κατά της επικυρωτικής απόφασης, επιτρέπεται προσφυγή 
στο ΑΣΕΑΔ, μέσα σε αποκλειστική προθεσμία δεκαπέντε (15) ημε¬ 
ρών από την επίδοσή της κατά τους όρους και την διαδικα- 

αία των διατάξεων των άρθρων 38-40 του Ν. 75/75. 

6. Η Επιτροπή Μετεγγραφών, σε περίπτωση που πιθανολογείται πα¬ 
ράβαση από οποιοδήποτε σωματείο των όρων χαι των προϋποθέσεων 
μετεγγραφής αθλητή, από οποιοδήποτε φυσικό ή νομικό πρόσωπο, έχει 
το δικαίωμα με αιτιολογημένη απόφασή της, να απορρίψει την αίτηση 
μετεγγραφής και να εισηγηθεί στην οικεία Αθλητική Ομοσπονδία την 
παραπομπή των υπευθύνων στην Επιτροπή, Φίλαθλης Ιδιότητας 
(Ε.Φ.Ι.), της οποίας τυχόν απαλλακτική απόφαση δεν ανατρέπει την 
απορριπτική απόφαση της Επιτροπής Μετεγγραφών. 

7. Δεν εμπίπτει στις διατάξεις για την Ε.Φ.Ι., η μετεγγραφή, με συ¬ 
ναίνεση του σωματείου, αν συνομολογηθεί με ανταλλαγή αθλητών του 
ίδιου αθλήματος. 

8. Κατά την εκδίκαση των αιτήσεων μετεγγραφών, έχουν το δικαί¬ 
ωμα να παρευρίσκονται και εκπρόσωποι των ενδιαφερομένων σωμα¬ 
τείων, καθώς και οι μετεγγραφόμενοι αθλητές. Η παρουσία τους δεν εί¬ 
ναι υποχρεωτική για την λήψη απόφασης. 


Άρθρο 10 

Χρονικό διάστημα μετεγγραφών 

1. Το χρονικό διάστημα, μέσα στο οποίο επιτρέπεται η κατάθεση αι¬ 
τήσεων μετεγγραφής για οποιοδήποτε λόγο, ορίζεται ως εξής, με την 
επιφύλαξη της διάταξης της περίπτωσης γ' της παρ. 4 του άρθρου 3 της 
παρούσης, σε ότι αφορά την απόκτηση αλλοδαπών αθλητών Καλαθο¬ 
σφαίρισης και Πετοσφαίρισης. 

α. ΟΜΑΔΙΚΑ ΑΘΛΗΜΑΤΑ 


1-15 Ιουλίου 
15-31 Ιουλίου 
1-15 Σεπτεμβρίου 
1-15 Ιουλίου 
1-15 Ιουλίου 


- Καλαθοσφαίριση 

- Πετοσφαίριση 

- Υδατοσφαίριση 

- Χειροσφαίριση 

- Αγων. Μπριτζ 

Ειδικά για το άθλημα της Πετοσφαίρισης οι ομάδες Ανδρών - Γυναι¬ 
κών που ανέρχονται στις Εθνικές Κατηγορίες μετά την τέλεση από την 
ΕΟΠΕ του Ειδικού Τουρνουά, έχουν δικαίωμα απόκτησης αθλητών - 
αθλητριών μέχρι 15 ημέρες από την ημερομηνία της λήξης τού προανα- 
φερόμενου Τουρνουά. 

β. ΑΤΟΜΙΚΑ ΑΘΛΗΜΑΤΑ 

- Στίβος και Κρίκετ 

- Κολύμβηση, Κωπηλασία, 

Τεχν. Κολύμβηση και Ιστιοπλοΐα 

- Ποδηλασία 

- Τέννις - Τοιχοσφαίριση 

- Για όλα τα λοιπά 

2. Ειδικά για τις περιπτώσεις μετεγγραφών αθλητών που αποδε- 
σμεύονται (όπου από τις διατάξεις Καταστατικών ή Εσωτερικών Κανο¬ 
νισμών Αθλητικών Ομοσπονδιών προβλέπεται ο θεσμός της αποδέ¬ 
σμευσης) το χρονικό διάστημα ορίζεται ως εξής: 

α. ΟΜΑΔΙΚΑ ΑΘΛΗΜΑΤΑ ' 


15-31 Οκτωβρίου 

1-15 Οκτωβρίου 
15-30 Νοεμβρίου 
1-15 Οκτωβρίου 
1-15 Σεπτεμβρίου 


- Καλαθοσφαίριση 

- Πετοσφαίριση 

- Υδατοσφαίριση 

- Χειροσφαίριση 

- Αγων. Μπριτζ 
β. ΑΤΟΜΙΚΑ ΑΘΛΗΜΑΤΑ 

- Στίβος, Κολύμβηση, Κωπηλασία 
και Ιστιοπλοΐα 

- Τέννις - Τοιχοσφαίριση 

- Για όλα τα λοιπά 


26 Ιουλίου - 5 Αυγούστου 
16-23 Αυγούστου 
16 Σεπτεμβρίου - 30 Σεπτεμβρίου 
25 Ιουλίου - 5 Αυγούστου 
25 Ιουλίου - 5 Αυγούστου 


20-30 Οκτωβρίου 
20-30 Οκτωβρίου 
20-30 Σεπτεμβρίου 


3. Σε κάθε περίπτωση που ο αθλητής μετεγγράφεται και δεν έχει τε¬ 
λειώσει η αγωνιστική περίοδος του οικείου αθλήματος, αυτός παραμένει 
και αγωνίζεται με το αρχικό σωματείο του, μέχρι την λήξη της αγωνι¬ 
στικής περιόδου που καθορίζεται με απόφαση του Διοικητικού Συμβου¬ 
λίου της υπερκείμενης Αθλητικής Ομοσπονδίας. 


ΚΕΦΑΛΑΙΟ ΠΕΜΠΤΟ 
Τελικές Διατάξεις 

Άρθρο 11 

Καθορισμός λεπτομερειών 

Το Διοικητικό Συμβούλιο κάθε Αθλητικής Ομοσπονδίας έχει το δι¬ 
καίωμα να καθορίζει συμπληρωματικές λεπτομέρειες που δεν προβλέ- 
πονται από την παρούσα, και με την απαραίτηση προϋπόθεση ότι δεν 
την καταστρατηγούν, άμεσα ή έμμεσα. 

Άρθρο 12 
Έννοια όρων 

Όπου στην παρούσα αναφέρεται «Ομοσπονδία», νοείται και η υπερ¬ 
κείμενη Ένωση ή Σύνδεσμος του αθλήματος όπου δε αναφέρεται αθλη¬ 
τής, νοείται και αθλήτρια (εξαιρούμενης της διάταξης της περίπτωσης 
γ' της παρ. 4 του άρθρου 3 του πρώτου Κεφαλαίου της παρούσης). 

Άρθρο 13 

Τήρηση όρων διατάξεων προγενεστέρων 
Υπουργικών Αποφάσεων 

. Αθλητής ο οποίος, σύμφωνα με τις διατάξεις προγενεστέρων Υπουρ¬ 
γικών Αποφάσεων, έχει πάρει μετεγγραφή για την οποία υπάρχουν δε¬ 
σμευτικοί όροι, δεν έχει το δικαίωμα να πάρει νέα μετεγγραφή, αν δεν 
τηρήσει τους όρους που έχουν τεθεί. 

Άρθρο 14 

Υπολογισμός ηλικίας 

1. Όπου απαιτείται η συνδρομή (προϋπόθεση) ορισμένης ηλικίας, γτα 
τον υπολογισμό της λαμβάνεται υπόψη, ως ημέρα γέννησης, αυτή που 
προκύπτει από το Πιστοποιητικό γέννησης του αθλητή, που αποδεικνύε- 
ται με Ληξιαρχική Πράξη εγγραφής του στα Μητρώα του οικείου Δή¬ 
μου ή Κοινότητας. 


2. Ειδικά προκειμένου για τα αθλήματα της ΕΚΟΦ, για τον υπολο¬ 
γισμό της ηλικίας λαμβάνεται υπόψη το έτος γέννησης. 

Άρθρο 15 

Υπολογισμός προθεσμιών 

Για τον υπολογισμό προθεσμιών λαμβάνεται υπόψη η ημερομηνία 
δημοσίευσης της παρούσης στην Εφημερίδα της Κυβερνήσεως. 

Άρθρο 16 

Συγχώνευση σωματείων ή τμημάτων σωματείων 

Σε ό,τι αφορά την μετακίνηση αθλητών, οποιοσδήποτε κλάδου άθλη¬ 
σης, που οφείλεται στη συγχώνευση σωματείων ή τμημάτων σωμα¬ 
τείων, εφαρμόζονται οι διατάξεις της οικείας Υπουργικής Απόφασης 
που προβλέπεται από την διάταξη του άρθρου 31 του Ν. 1645/86 
(ΦΕΚ 138/Α/18.9.86). 


Άρθρο 17 
Έναρξη ισχύος ' 

Η ισχύς της παρούσης αρχίζει από την ημέρα δημοσίευσής της στην 
Εφημερίδα της Κυβερνήσεως καταργούμενης κάθε προγενέστερης σχε¬ 
τικής. 


Η παρούσα απόφαση να δημοσιευθεί στην Εφημερίδα της Κυβερνή¬ 
σεως. 

Αθήνα, 25 Ιουνίου 1991 

Η ΥΦΥΠΟΥΡΓΟΣ 

ΦΑΝΗ Π ΑΛΛΗ ΠΕΤΡΑΛΙΑ 




ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


4031 


Αριθ. ΑΑΟ/Φ, 122.25/4242 (4) 

Σύσταση δύο (2) θέσεων δημοσιογράφων στο Τπουργείο Αιγαίου. 

Ο ΥΠΟΥΡΓΟΣ ΑΙΓΑΙΟΥ 

Έχοντας· υπόψη: 

Τις διατάξεις: 

α. Του Ν. 1558/85 «Κυβέρνηση και Κυβερνητικά Όργανα», 
β. Του άρθρου 67 του Ν. 1943/91 «Εκσυγχρονισμός της οργάνω¬ 
σης και λειτουργίας της δημόσιας διοίκησης, αναβάθμισης του προσω¬ 
πικού και άλλες συναφείς διατάξεις». 

γ. Του Π.Δ. 359/86 «Οργανισμός του Υπουργείου Αιγαίου», 
δ; Του Π.Δ. 1/86 «Αρμοδιότητες του Υπουργείου Αιγαίου», 
ε. Του Π.Δ. 195/86 «Οργάνωση, διάρθρωση της Δ/νσης ΠΣΕΑ του 
Υπ. Αιγαίου». 

2. Την ανάγκη σύστασης θέσεων δημοσιογράφων στο Υπουργείο Αι¬ 
γαίου, αποφασίζουμε: 

Διαπιστώνουμε τη σύσταση δύο (2) θέσεων δημοσιογράφων με σχέση 
εργασίας Ιδιωτικού Δικαίου. 

Η παρούσα να δημοσιευθεί στην Εφημερίδα της Κυβερνήσέως. 

Μυτιλήνη, 24 Ιουνίου 1991 

Ο ΥΠΟΥΡΓΟΣ 

ΓΕΩΡΓΙΟΣ ΜΙΣΑΗΛΙΔΗΣ 
-♦—- 

Αριθ. 7421 (5) 

Σύσταση ίδιου Νομικού Προσώπου στην Κοινότητα Καλάνδρας Ν. Χαλ¬ 
κιδικής με την επωνυμία «Σχολική Επιτροπή Δημοτικού Σχολείου 
και Νηπιαγωγείου Καλάνδρας». 

Η ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1. Το άρθρο 5 του Ν. 1894/90 περί Σχολικής περιουσίας και λει¬ 
τουργίας Σχολείων. 

2. Το άρθρο 187 του Π.Δ. 323/89. 

3. Την αριθ. 37/91 απόφαση του Κοινοτικού Συμβουλίου περί σύ¬ 
στασης Κοινοτικού Νομικού Προσώπου με την επωνυμία «Σχολική Επι¬ 
τροπή Δημοτικού Σχολείου και Νηπιαγωγείου Καλάνδρας» αποφασί¬ 
ζουμε: 

1. Συνιστάται στη Κοινότητα Καλάνδρας του Νομού Χαλκιδικής ίδιο 
Νομικό Πρόσωπο με την επωνυμία «Σχολική Επιτροπή Δημοτικού 
Σχολείου και Νηπιαγωγείου Καλάνδρας». 

2. Σκοπός του Νομικού Προσώπου είναι: 

- Η διαχείριση των πιστώσεων που διατίθενται για τις λειτουργικές 


δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλώσιμων υλικών κλπ. 

- Η εκτέλεση μικρών έργων για επισκευή και συντήρηση των διδα¬ 
κτηρίων. 

- Η αποκατάσταση φθορών και ζημιών των επίπλων, εξοπλισμού και 
γενικά των διδακτηριακών εγκαταστάσεων. 

- Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία τους και γενικότερα η λήψη όλων των μέτρων που κρίνσνται 
αναγκαία για τη στήριξη της διοικητικής λειτουργίας των σχολικών μο¬ 
νάδων. 

3. Το Νομικό Πρόσωπο διοικείτάι από 7μελές διοικητικό συμβούλιο 
αποτελούμενο από: 

α. Εκάστοτε Πρόεδρο, ως Πρόεδρο. 

β. Ένα Κοινοτικό σύμβουλο. 

γ. Το Διευθυντή του Δημοτικού Σχολείου. 

δ. Το Διευθυντή του Νηπιαγωγείου. 

ε. Εκπρόσωπο του συλλόγου γονέων και κηδεμόνων Δημοτικού Σχο¬ 
λείου. 

στ. Εκπρόσωπο του συλλόγου γονέων και κηδεμόνων Νηπιαγω¬ 
γείου. 

ζ. Έναν δημότη κάτοικο Καλάνδρας. 

4. Η θητεία του πρώτου Δ.Σ. του Νομικού Προσώπου λήγει με τη 
λήξη της παρούσας κοινοτικής περιόδου. 

Η θητεία των μελών του Δ.Σ. ακολουθεί την κοινοτική περίοδο. 

Το Δ.Σ. εκλέγει αντιπρόεδρο, γραμματέα. 

5. Πόροι του Νομικού Προσώπου είναι: 

α) Ετήσια επιχορήγηση της Κοινότητας. 

β) Ετήσια επιχορήγηση του Κράτους 

γ) Κάθε είδους εισφορές, δωρεές, κληρονομιές, κληροδοσίες. 

δ). Εισπράξεις από το αντίτιμο.των παρεχόμενων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

6. Το Νομικό Πρόσωπο εκπροσωπείται στα δικαστήρια και σε κάθε 
δημόσια αρχή από τον πρόεδρο του Δ.Σ. και όταν αυτός απουσιάζει ή 
κωλύεται από τον αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πολύγυρος, 18 Ιουνίου 1991 

Με εντολή Νομάρχου, 

Ο Διευθυντής 
ΔΙΑΜΑΝΤΗΣ ΠΡΙΤΣΑΣ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕίΕΧ 

22.3211 ΥΡΕΤ ΘΒ 

λειτουργούν καθημερινά από 8.00' έως 13.30’ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες γία δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες:,τηλ.: 52.48.320 


Τιυές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 50. Από 9 σελίδες μέχρι 16 δρχ. 80, από 17 έως 24 δρχ. 100 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 30 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) 1 

Γ ια 

το Τεύχος Α' 

Δρχ. 

10.000 

β) 

» 

» 

» 

Β' 

» 

19.000 

Υ) 

» 

» 

» 

Γ' 

» 

6.000 

δ) 

» 

» 

» 

Δ’ 

» 

18.000 

ε) 

» 

» 

» 

Αναπτυξιακών Πράξεων 


12.000 

στ) 

» 

» 

» 

Ν.Π.Δ.Δ. 

» 

6.000 

ζ) 

» 

» 

» 

ΠΑΡΑΡΤΗΜΑ 

» 

3.000 

η) 

» 

» 

» 

Δελτ. Ερπ.& Βιομ. Ιδ. 

» 

6.000 

θ) 

» 

» 

» 

Αν. Ειδικού Δικαστηρίου 

» 

1.500 

') 

» 

» 

» 

Α.Ε. & Ε.Π.Ε. 

» 

40.000 

ια) 

Για 

όλα 

τα Τεύχη 

» 

85.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 500 

» 950 

» 300 

» 900 

» 600 

» 300 

» 150 

» 300 

» 75 

» 2.000 

» 4.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




















